KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS monivuotisesta ohjelmasta (2004-2006) tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla

2002/0303 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS monivuotisesta ohjelmasta (2004-2006) tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma)

1. johdanto

EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio esittää seuraavassa lausuntonsa ainoasta parlamentin ehdottamasta tarkistuksesta.

2. taustaa

a) Komission ehdotus (KOM(2002) 751 lopullinen - 2002/0303(COD)) toimitettiin Euroopan parlamentille ja neuvostolle 19.12.2002.

b) Euroopan talous- ja sosiaalikomitea antoi lausuntonsa 26.3.2003.

c) Alueiden komitea antoi lausuntonsa 10.4.2003.

d) Euroopan parlamentti antoi lausuntonsa (ensimmäisessä käsittelyssä): 8.4.2003.

e) Komissio antoi muutetun ehdotuksen (KOM(2003) 245 lopullinen - 2002/0303 (COD)) perustamissopimuksen 250 artiklan 2 kohdan mukaisesti 29.4.2003.

f) Neuvosto hyväksyi yhteisen kannan 16.6.2003.

g) Parlamentti hyväksyi tarkistuksensa toisessa käsittelyssä 21.10.2003.

3. ehdotuksen tarkoitus

Ehdotus perustuu perustamissopimuksen 149 ja 150 artiklaan, ja sillä pyritään pitkäjänteisiin toimiin tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa. Koulutusjärjestelmien mukauttaminen ja nykyaikaistaminen oli Lissabonin Eurooppa-neuvoston keskeisiä viestejä, ja tieto- ja viestintätekniikkaa pidetään keinona niiden muuttamiseksi ja tehostamiseksi. Ehdotus pohjautuu niihin hyviin tuloksiin, joita on saatu komission vuonna 2000 hyväksymästä eLearning-aloitteesta ja vuonna 2001 hyväksymästä eLearning-toimintasuunnitelmasta.

Ehdotus olisi asetettava myös eEurope-toimintasuunnitelmien yhteyteen. Verkko-oppimisella (eLearning) haluttiin kehittää ja laajentaa koulutusalan toimia eEurope 2002 -suunnitelmassa, ja siitä tehtiin myös yksi eEurope 2005 -suunnitelman kolmesta prioriteetista. Ehdotus sai hyvän vastaanoton Euroopan parlamentissa, joka on ehdottanut erityistä budjettia asiaa koskevia valmistelu- ja selvitystoimia varten vuodesta 2001. Myös neuvosto suhtautui ehdotukseen myönteisesti ja antoi eLearning-opiskelusta päätöslauselman heinäkuussa 2001.

4. komission lausunto euroopan parlamentin tarkistuksista

Tarkistuksia yhteensä: 1.

Kokonaan hyväksyttyjä tarkistuksia: 1.

Komission hyväksymä tarkistus

Komissio hyväksyy tarkistuksen 1, joka koskee 8 artiklan 1 kohtaa ja jonka mukaan ohjelman täytäntöönpanoon osoitetut rahoituspuitteet 1 artiklassa tarkoitettuna ajanjaksona ovat 44 miljoonaa euroa.

5. päätelmä

Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyn mukaisesti.